Sådan virker Lime

Lime er et elektrisk løbehjul, der kan køre op til 20 km/t.

Det samles op, bruges og efterlades, når man er kommet frem ved destinationen.

Det koster 10 kroner at låse op og to kroner i minuttet.

Løbehjulet fungerer via en app og skal ikke efterlades i en fast stander.

Når et Lime-løbehjul løber tør for el, bliver det ladt op af en såkaldt 'Lime-juicer'. Det er private, der mod betaling, oplader løbehjul i stikkontakten hjemme hos dem selv.

Konceptet stammer fra San Francisco. Og siden februar i år er Lime rullet ud i over 100 byer - heriblandt Los Angeles, Berlin, Paris og nu også København.

Lime har indsamlet beløb for tre milliarder kroner i funding fra blandt andre Google Ventures.